LIETUVOS RESPUBLIKOS EKONOMIKOS IR INOVACIJŲ MINISTRAS

ĮSAKYMAS

DĖL LIETUVOS RESPUBLIKOS ŪKIO MINISTRO 2017 M. RUGSĖJO 4 D. ĮSAKYMO NR. 4-510 „DĖL NACIONALINĖS PRAMONĖS KONKURENCINGUMO KOMISIJOS „PRAMONĖ 4.0“ KOORDINACINĖS GRUPĖS SUDARYMO“ PAKEITIMO

2019 m. kovo 7 d. Nr. 4-152

Vilnius

1. P a k e i č i u Lietuvos Respublikos ūkio ministro 2017 m. rugsėjo 4 d. įsakymą Nr. 4-510 „Dėl Nacionalinės pramonės konkurencingumo komisijos „Pramonė 4.0“ koordinacinės grupės sudarymo“ ir jį išdėstau nauja redakcija:

„LIETUVOS RESPUBLIKOS EKONOMIKOS IR INOVACIJŲ MINISTRAS

ĮSAKYMAS

DĖL NACIONALINĖS PRAMONĖS KONKURENCINGUMO KOMISIJOS „PRAMONĖ 4.0“ KOORDINACINĖS GRUPĖS SUDARYMO

Vadovaudamasis Lietuvos Respublikos Vyriausybės 2017 m. gegužės 10 d. nutarimo Nr. 344 „Dėl Nacionalinės pramonės konkurencingumo komisijos „Pramonė 4.0“ sudarymo“ 3.2 papunkčiu:

1. S u d a r a u šios sudėties Nacionalinės pramonės konkurencingumo komisijos „Pramonė 4.0“ koordinacinę grupę (toliau – Koordinacinė grupė):

Gintaras Vilda	–	Lietuvos Respublikos ekonomikos ir inovacijų viceministras (Koordinacinės grupės pirmininkas);
Ilona Golovačiova	–	Lietuvos Respublikos ekonomikos ir inovacijų ministerijos (toliau – Ekonomikos ir inovacijų ministerija) Inovacijų ir pramonės departamento Pramonė 4.0 politikos skyriaus vedėja (Koordinacinės grupės pirmininko pavaduotoja);
Asta Aranauskienė	–	Lietuvos Respublikos socialinės apsaugos ir darbo ministerijos vyriausioji patarėja užimtumo klausimais, o jai negalint dalyvauti – Lietuvos Respublikos socialinės apsaugos ir darbo ministerijos Darbo teisės skyriaus vyresnysis patarėjas Ramūnas Darulis;
Antanas Čenys	–	Vilniaus Gedimino technikos universiteto mokslo ir inovacijų prorektorius, o jam negalint dalyvauti – Vilniaus Gedimino technikos universiteto Žinių ir technologijų perdavimo centro direktorė Vilma Purienė;
Gintaras Dervinis	–	Kauno technologijos universiteto Automatikos katedros vedėjas, o jam negalint dalyvauti – Kauno technologijos universiteto Nacionalinio inovacijų ir verslo centro vadovas Mindaugas Bulota;
Zita Duchovskienė	–	Lietuvos Respublikos švietimo, mokslo ir sporto ministerijos Studijų, mokslo ir inovacijų departamento Technologijų ir inovacijų skyriaus vedėja, o jai negalint dalyvauti – Lietuvos Respublikos švietimo, mokslo ir sporto ministerijos Studijų, mokslo ir inovacijų departamento Technologijų ir inovacijų skyriaus vyriausioji specialistė Dainė Denisovienė;
Dalius Gedvilas	–	Lietuvos pramonininkų konfederacijos viceprezidentas, o jam negalint dalyvauti – Lietuvos pramonininkų konfederacijos vykdomasis direktorius Ričardas Sartatavičius;
Audronė Gurinskienė	–	Vokietijos ir Baltijos šalių prekybos rūmų Estijoje, Latvijoje, Lietuvoje Lietuvos biuro vadovė, o jai negalint dalyvauti – Vokietijos ir Baltijos šalių prekybos rūmų Estijoje, Latvijoje, Lietuvoje projektų vadovė Laura Ladygaitė-Morkevičienė;
Artūras Jakubavičius	–	viešosios įstaigos LIETUVOS INOVACIJŲ CENTRAS Inovacijų paramos paslaugų departamento vadovas, o jam negalint dalyvauti – viešosios įstaigos LIETUVOS INOVACIJŲ CENTRAS direktorius Mantas Vilys;
Darius Lasionis	–	Lietuvos inžinerinės pramonės asociacijos „Linpra“ direktorius, eksporto vadovas, o jam negalint dalyvauti – viešosios įstaigos „INTECHCENTRAS“ direktorius Audrius Jasėnas;
Edgaras Leichteris	–	Lietuvos robotikos asociacijos direktorius, o jam negalint dalyvauti – UAB Factobotics direktorius Justinas Katkus;
Kęstutis Naudžius	–	valstybinio mokslinių tyrimų instituto Fizinių ir technologijos mokslų centro Inovacijų ir technologijų tarnybos technologijų perdavimo koordinatorius;
Andrius Nikitinas	–	Lietuvos verslo konfederacijos generalinis direktorius, o jam negalint dalyvauti – UAB „BRD“ vadovas Vytautas Tuminas;
Jurgita Staniulytė	–	Lietuvos Respublikos Vyriausybės kanceliarijos Strateginių kompetencijų grupės vyriausioji patarėja, o jai negalint dalyvauti – Lietuvos Respublikos Vyriausybės kanceliarijos Strateginių kompetencijų grupės patarėjas Vladas Sečinskas;
Rūta Šatrovaitė	–	asociacijos „INFOBALT“ skaitmeninės politikos vadovė.

2. P a v e d u :

2.1. Koordinacinei grupei:

2.1.1. teikti Lietuvos Respublikos ekonomikos ir inovacijų ministrui siūlymus dėl sudaromų teminių darbo grupių sudėties;

2.1.2. prireikus inicijuoti su pramonės skaitmeninimo iniciatyvos „Pramonė 4.0“ įgyvendinimu Lietuvos Respublikoje susijusių techninių darbų atlikimą teminėse darbo grupėse;

2.1.3. remiantis Europos Komisijos rekomendacijomis bei teminių darbo grupių pateiktomis rekomendacijomis ir kita analitine informacija skaitmeninės gamybos, skaitmeninimą skatinančių paslaugų, skaitmeninių technologijų, žmogiškųjų išteklių, standartizavimo ir teisinio reguliavimo, kibernetinės saugos klausimais rengti ir teikti motyvuotus pasiūlymus Nacionalinei pramonės konkurencingumo komisijai „Pramonė 4.0“ (toliau – Pramonės konkurencingumo komisija);

2.1.4. dalyvauti rengiant kasmetinę pramonės skaitmeninimo konferenciją;

2.1.5. įvertinti priemonių, finansuojamų iš 2014–2020 m. Europos Sąjungos fondų investicijų, veiksmingumą ir kokybę pramonės skaitmeninimo kontekste ir teikti siūlymus Pramonės konkurencingumo komisijai dėl Europos Sąjungos investicijų nukreipimo į pramonės įmonių skaitmeninimą ir technologinės parengties modernizavimą;

2.2. Ekonomikos ir inovacijų ministerijos Inovacijų ir pramonės departamento Pramonė 4.0 politikos skyriui techniškai aptarnauti Koordinacinę grupę.

3. N u s t a t a u, kad:

3.1. Koordinacinė grupė vadovaujasi Koordinacinės grupės patvirtintu darbo reglamentu;

3.2. Koordinacinė grupė savo iniciatyva arba atsižvelgdama į Pramonės konkurencingumo komisijos ar teminių darbo grupių pateiktus siūlymus turi teisę sudaryti papildomas laikinąsias ar nuolatos veikiančias darbo grupes;

3.3. Ekonomikos ir inovacijų ministerijos Inovacijų ir pramonės departamento Pramonė 4.0 politikos skyriaus vedėjo paskirtas šio skyriaus valstybės tarnautojas atlieka Koordinacinės grupės sekretoriaus funkcijas.

4. L e i d ž i u Koordinacinei grupei prireikus pasitelkti nepriklausomus ekspertus, taip pat valstybės ir savivaldybių institucijų, įstaigų ir organizacijų, mokslo ir studijų institucijų, ūkio subjektų, nevyriausybinių organizacijų, asocijuotų struktūrų ir kitų juridinių asmenų atstovus.“

2. I n f o r m u o j u, kad šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Ekonomikos ir inovacijų ministras	Virginijus Sinkevičius